CELEX: 62016CN0366
Language: hr
Date: 2016-07-05 00:00:00
Title: Predmet C-366/16: Zahtjev za prethodnu odluku koji je 5. srpnja 2016. uputio Raad voor Vreemdelingenbetwistingen (Belgija) – H. F. protiv Belgische Staat

19.9.2016   
            
            
               HR
            
            
               Službeni list Europske unije
            
            
               C 343/33
            
         Zahtjev za prethodnu odluku koji je 5. srpnja 2016. uputio Raad voor Vreemdelingenbetwistingen (Belgija) – H. F. protiv Belgische Staat
   (Predmet C-366/16)
   (2016/C 343/44)
   Jezik postupka: nizozemski
   
      Sud koji je uputio zahtjev
   
   Raad voor Vreemdelingenbetwistingen
   
      Stranke glavnog postupka
   
   
      Tužitelj: H. F.
   
      Tuženik: Belgische Staat
   
      Prethodno pitanje
   
   Treba li pravo Unije, osobito članak 27. stavak 2. Direktive 2004/38/EZ (1), prema potrebi u vezi s člankom 7. Povelje, tumačiti na način da se zahtjev za boravišnu dozvolu koji član obitelji koji je državljanin treće zemlje podnese u okviru spajanja obitelji s građaninom Unije koji se koristio svojim pravom na slobodu kretanja i boravka može tom članu obitelji – kojem je u drugoj državi članici zbog okolnosti u posebnom povijesno-društvenom kontekstu u njegovoj državi podrijetla odbijeno priznanje statusa izbjeglice prema članku 1.F Konvencije o izbjeglicama i članku 12. stavku 2. Direktive 2011/95/EU (2) – odbiti zbog opasnosti koja bi postojala zbog same njegove prisutnosti u društvu, ako se o postojanju stvarne i postojeće opasnosti zbog ponašanja tog člana obitelji u državi članici boravka zaključuje isključivo na temelju odluke o odbijanju statusa izbjeglice a da se pritom ne procjenjuje opasnost recidivizma u državi članici boravka?
   
      (1)  Direktiva 2004/38/EZ Europskog parlamenta i Vijeća od 29. travnja 2004. o pravu građana Unije i članova njihovih obitelji na slobodno kretanje i boravište na području države članice, kojom se izmjenjuje Uredba (EEZ) br. 1612/68 i stavljaju izvan snage direktive 64/221/EEZ, 68/360/EEZ, 72/194/EEZ, 73/148/EEZ, 75/34/EEZ, 75/35/EEZ, 90/364/EEZ, 90/365/EEZ i 93/96/EEZ (SL 2004., L 158, str. 77.) (SL, posebno izdanje na hrvatskom jeziku, poglavlje 5., svezak 2., str. 42.)
   
      (2)  Direktiva 2011/95/EU Europskog parlamenta i Vijeća od 13. prosinca 2011. o standardima za kvalifikaciju državljana trećih zemalja ili osoba bez državljanstva za ostvarivanje međunarodne zaštite, za jedinstveni status izbjeglica ili osoba koje ispunjavaju uvjete za supsidijarnu zaštitu te sadržaj odobrene zaštite (SL 2011., L 337, str. 9.) (SL, posebno izdanje na hrvatskom jeziku, poglavlje 19., svezak 13., str. 248.)